**SAJTÓINFO**

**Jó hír a vállalatoknak, vállalkozásoknak**

A Parlament az Autós Nagykoalíció és a Magyar Gépjárműimportőrök Egyesülete kezdeményezése alapján 2013. január 1-i hatályba lépéssel elfogadta az ÁFA törvény olyan módosítását, amely lehetővé teszi az ÁFA körbe tartozó vállalatok, vállalkozások számára, hogy a tulajdonukban lévő személyautók javítási és karbantartási számlája ÁFA tartalmának 50%-át visszaigényeljék.

**JAVÍTÁSI ÁFA 50%-nak VISSZAIGÉNYELHETŐSÉGE**

*A Parlament által elfogadott módosítás:* ***Az Áfa-tv. 124. §-a a következő (4) bekezdéssel egészül ki:***

***„(4) A 120. és 121. §-tól függetlenül szintén nem vonható le a személygépkocsi üzemeltetéséhez, fenntartásához szükséges szolgáltatást terhelő előzetesen felszámított adó összegének 50 százaléka.” (egyidejűleg törlésre került a 124. § (2) bekezdés b. pontja, amely az ÁFA visszaigénylést tiltotta)***

Úgy gondoljuk, hogy ez – gazdaságfehérítő hatása mellett - egy olyan lépés, amely jelentősen csökkentheti a vállalatok, vállalkozások tulajdonában lévő személyautók javítási költségét.

Javasoljuk, hogy a visszaigénylés részleteiről minden erre jogosult vállalat, vállalkozás egyeztessen adótanácsadójával.

Erdélyi Péter Knezsik István

ügyvezető elnök elnök

MGE ANK

Budapest, 2013. január 15.